[pic] | KOMISIJA EVROPSKIH SKUPNOSTI |

Bruselj, 5.6.2009

COM(2009) 264 konč.

2006/0006 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah, ki jih predlaga Evropski parlament, k skupnemu stališču Sveta v zvezi s predlogom

UREDBE EVROPSKEGA PARLAMENTA IN SVETA o določitvi postopka za izvajanje Uredbe (ES) št. 883/2004 o koordinaciji sistemov socialne varnosti

O SPREMEMBAH PREDLOGA KOMISIJE v skladu s členom 250(2) Pogodbe ES

2006/0006 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah, ki jih predlaga Evropski parlament, k skupnemu stališču Sveta v zvezi s predlogom

UREDBE EVROPSKEGA PARLAMENTA IN SVETA o določitvi postopka za izvajanje Uredbe (ES) št. 883/2004 o koordinaciji sistemov socialne varnosti

1. Uvod

Točka (c) tretjega pododstavka člena 251(2) Pogodbe ES določa, da Komisija pripravi mnenje o spremembah, ki jih predlaga Evropski parlament na drugi obravnavi. Mnenje Komisije o osmih spremembah, ki jih je sprejel Parlament, sledi v nadaljevanju.

2. Ozadje

Datum predložitve predloga EP in Svetu (dokument COM(2006) 16 konč. – 2006/0006(COD): | 31. januarja 2006 |

Datum mnenja Evropskega ekonomsko-socialnega odbora: | 26. oktobra 2006 |

Datum mnenja Evropskega parlamenta, prva obravnava: | 9. julija 2008 |

Datum predložitve spremenjenega predloga: | 15. oktobra 2008 |

Datum sprejetja skupnega stališča: | 17. decembra 2008 |

Datum sprejetja sporočila Komisije: | 7. januarja 2009 |

Datum mnenja Evropskega parlamenta, druga obravnava: | 22. aprila 2009 |

3. Namen predloga

Cilj predloga je dopolniti postopek posodobitve obstoječih pravil o koordinaciji sistemov socialne varnosti in tako nadomestiti veljavno izvedbeno uredbo[1].

Njegov cilj je zlasti določiti postopke izvajanja pravil, določenih z osnovno Uredbo (ES) št. 883/2004[2] za vse zadevne akterje (zavarovane osebe, njihove delodajalce, nosilce socialne varnosti in pristojne organe držav članic). Cilj predloga je poenostavitev in natančnejša opredelitev obstoječih postopkov. Predlog tudi jasneje določa pravice in obveznosti različnih strani. Nova pravila bodo okrepila sodelovanje med nosilci ter spodbudila preglednost in medsebojno zaupanje. Okrepljeno sodelovanje je podprto z novim sistemom elektronske izmenjave podatkov med državami članicami, ki izboljšuje učinkovitost in natančnost.

4. Mnenje Komisije o spremembah Evropskega parlamenta

4.1. Spremembe, ki jih je sprejela Komisija

Komisija sprejema vseh osem sprememb, ki jih je sprejel Parlament. Osem sprememb je bilo sprejetih po neformalnih stikih med Parlamentom in Svetom z namenom, da se v drugi obravnavi doseže soglasje. Spremembe so tehnične, njihov cilj pa je zlasti zagotoviti, da zadevne osebe od pristojnega nosilca dobijo pravočasni odgovor na svoja vprašanja in ustrezne informacije, vključno z navodili o upravnih postopkih.

5. Sklepna ugotovitev

Komisija v skladu s členom 250(2) Pogodbe ES spremeni svoj predlog, kot je navedeno zgoraj.

[1] Uredba Sveta (EGS) št. 574/72 z dne 21. marca 1972 o določitvi postopka za izvajanje Uredbe (EGS) št. 1408/71 o uporabi sistemov socialne varnosti za zaposlene, samozaposlene osebe in njihove družinske člane, ki se gibljejo znotraj Skupnosti, UL L 74, 27.3.1972, str. 1.

[2] UL L 166, 30.4.2004, popravljena različica v UL L 200, 7.6.2004, str. 1.